सेवा मन से होती है: महंत
भिवानी | महंतचरण दास महाराज ने कहा कि स्वयं सेवकों को चाहिए कि वे समाज के जागरूकता लाने का कार्य करें। महंत चरण दास शनिवार को हनुमान मंदिर में वैश्य कॉलेज के एनएसएस शिविर का उद्घाटन कर रहे थे। शिविर की अध्यक्षता कॉलेज प्राचार्य डॉ. डीएस राजन ने अपने कर कमलों द्वारा किया। कार्यक्रम अधिकारी डॉक्टर विपिन गुप्ता ने सात दिवसीय शिविर में किए जाने वाले कार्यक्रमों के बारे में जानकारी दी। प्राचार्य राजन ने कहा कि यह एक प्रशिक्षण कार्यक्रम है। यहां से विद्यार्थी कई तरह का ज्ञान अर्जित करते हैं। अशोक भारद्वाज ने युवा और सेवा विषय पर व्याख्यान दिया। उन्होंने बताया कि हमें जातिवाद धर्म से ऊपर उठकर मानवता के लिए कार्य करना चाहिए।
hin_Deva hin_Deva